Reidar Arnesen

Reidar Karl Arnesen (født 17. november 1894, død 5. mai 1956) var en norsk arkitekt. Han var sønn av murmester Albert Arnesen. Han fikk sin utdannelse fra Statens håndverks- og kunstindustriskole og foretok studiereiser til Sverige, Danmark, Tyskland, Østerrike, Sveits, Frankrike, England, Italia og Egypt.

Arnesen hadde praksis i Oslo og står bak en rekke bygårder der, for det meste i funkisstil, skjønt de tidlige arbeidene kan ha preg av nybarokk eller nyklassisisme.

Verker i utvalg 
(Alle i Oslo)
 «Fønix-gården», tidligere Hotell Fønix, Dronningens gate 19 (1923; s.m.  Eugen H. Arnesen)
 Frittliggende leiegård i tre etasjer, Thomas Heftyes gate 27 (1925; s.m.  Eugen H. Arnesen)
 Kontor- og forretningsbygg i 6 etasjer, Dronningens gate 21 (1927; s.m.  Eugen H. Arnesen; her er per 2022 Thon Hotel Astoria)
 Kap-gaarden, kontor- og forretningsbygg i 6 etasjer, Dronningens gate 23 (1928; s.m.  Eugen H. Arnesen)
 Tomannsbolig, Thomas Heftyes gate 4 (1929; s.m. Eugen H. Arnesen)
 Bolig- og forretningsgård i 6 etasjer, Majorstuveien 34 (1930)
 Hospitsbygg i 6 etasjer (oppr. Grønland hospits), med forretninger, Motzfeldts gate 1 (1930; s.m.  Eugen H. Arnesen)
 Hospitsbygg i 8 etasjer med restaurant, Dronningens gate 6 (1931; s.m.  Eugen H. Arnesen; per 2022 kontorbygg).
 Hybelbygg i 10 etasjer i Pilestredet 31 (1931–32; s.m.  Eugen H. Arnesen; per 2022 Tullinløkka studenthus)
 Hybelhus i 8–9 etasjer, St. Olavs gate 31 (1935; her er per 2022 Thon Hotel Europa)
 Bolig- og forretningsgård i 6–7 etasjer, Kirkeveien 40 (1938)
 Verkstedsbygning i to etasjer, Sandakerveien 78 (1952)

Referanser

Litteratur 
 
 
 Oppslag i Oslo byleksikon om gater med gårder tegnet av Arnesen

Norske arkitekter